“Я за кроснамі адпачываю і супакойваюся. Сядаю ткаць, пра нешта думаю, кручу ў галаве”, — распачынае размову на сваім рабочым месцы сённяшні герой. Пра Яўгена Маркевіча з Ліды ўжо шмат пісалі, але ж мала хто ўзгадвае, што вядомы беларускі ткач з’яўляецца выхаванцам тамтэйшага Фарнага касцёла, хадзіў у пілігрымкі, а сёстры назарэтанкі ездзілі да папы Бенэдыкта з ручніком вытканым сваім вучнем. Але ручнік у Ватыкане не галоўны гонар хлопца. Ёсць і больш важныя ўспаміны. Пра ўсё па парадку.